Publication: Magyar Közlöny
Issue: MK-2000-133 (Year: 2000, Number: 133)
Era: 1990-2004
Section: kapott felhatalmazás alapján a Felsőoktatási és Tudományos Tanács szervezetéről, működéséről és megválasztásának rendjéről szóló 15/1997. (III. 12.) MKM rendeletnek
Paragraph Index: 1155

(2) Az FTT elnökének személyére történő javaslathoz az első fordulóban valamennyi FTT tag több mint felének szavazata szükséges. Ha a miniszter nem ért egyet az FTT javaslatával, illetve a szavazás eredménytelen, akkor 8 napot követően, de 15 napon belül újabb szavazást kell elrendelni. Ezen az ülésen elnöknek az az FTT tag javasolható, aki a jelen lévő tagok szavazatainak több mint felét megszerezte. Többes jelölés esetén, ha egyik jelölt sem kapta meg a jelen lévő tagok szavazatainak a többségét, úgy a szavazást oly módon kell folytatni, hogy az előző fordulóban legkevesebb szavazatot kapott jelölt az újabb fordulókban már nem vehet részt. Az FTT javaslata alapján a jelölés időpontjától számítva a miniszter 30 napon belül dönt az FTT elnökének személyéről. Az elnöki tisztségre bármelyik tag javaslatot tehet, és bármelyik tag javasolható.

Source: https://magyarkozlony.hu/hivatalos-lapok/38f7c078af9081f050d7956a54ed66f91e5cae7b/dokumentumok/af867356a1e9d2d87824220d89a0b11d42c27bef/letoltes